Document ID: 32007D0559

ODLOČBA KOMISIJE
z dne 2. avgusta 2007
o spremembi Odločbe 2003/467/ES v zvezi s priznanjem statusa, da so nekatere upravne regije Poljske uradno proste enzootske goveje levkoze
(notificirano pod dokumentarno številko C(2007) 3657)
(Besedilo velja za EGP)
(2007/559/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), in zlasti Priloge D (I) (E) k Direktivi,
ob upoštevanju naslednjega:
(1)
Priloga D k Direktivi 64/432/EGS določa, da se država članica ali del države članice šteje za območje, uradno prosto enzootske goveje levkoze glede čred goveda, če so izpolnjeni nekateri pogoji iz navedene Direktive.
(2)
Seznam regij držav članic, ki se jim je priznal status regij, uradno prostih enzootske goveje levkoze, je naveden v Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2).
(3)
V primeru Poljske je „powiat“ osnovna upravna regija iz člena 2(2)(p) Direktive 64/432/EGS. Neobjavljena Priloga X/25 k Odločbi Komisije 2005/176/ES z dne 1. marca 2005 o kodificirani obliki in kodah za prijavljanje živalskih bolezni v skladu z Direktivo Sveta 82/894/EGS (3) navaja powiaty v okviru višje upravne enote „voivodship“.
(4)
Poljska je Komisiji predložila dokumentacijo z dokazili, da nekateri powiaty izpolnjujejo ustrezne pogoje iz Direktive 64/432/EGS in se tako lahko štejejo kot regije Poljske, uradno proste enzootske goveje levkoze.
(5)
Pregled dokumentacije, ki jo je predložila Poljska, je potrdil, da je treba navedene powiaty na Poljskem priznati kot regije navedene države članice, uradno proste enzootske goveje levkoze.
(6)
Odločbo 2003/467/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga III k Odločbi 2003/467/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 2. avgusta 2007

Labels: 18
6